નિશ્ચિત ખ્યાલોના બારીક નિરીક્ષણ દ્વારા અભ્યાસના આંતરિક રીતે વણી લેવાયેલા ક્ષેત્ર આધારિત એકમો વિષયવસ્તુ સાથે લાંબાગાળાનો સંપર્ક સ્થાપે છે. દા:તઃ વિજ્ઞાનમાં પ્રયોગો , પુસ્તકાલય અને સંદર્ભ સામગ્રીનો ઉપયોગ, ક્ષેત્રીય સર્વેક્ષણ, સમૂહ ચર્ચા, અને બાળકો અવારનવાર પૂછતાં હોય તેવા સવાલો ‘આકાશ નીલા રંગનું કેમ હોય છે?” “શા માટે તારા ઝબકારા મારે છે?”- ના જવાબો માટે નિષ્ણાતોની મદદ, વગેરેનો સમાવેશ થાય છે. તે જ રીતે , ગણિતના ખ્યાલો અને ગાણિતિક પ્રક્રિયા પણ રોજબરોજના જીવનમાંથી સામગ્રી લઈને પ્રયોગાત્મક રીતે સમજાવી શકાય અથવા તો ગણિતની કિટનો ઉપયોગ કરી દાખલાઓ ગણી શકાય. ત્યારબાદ ખ્યાલો , ઉકેલ, પરિણામ અને ‘યોગ્ય’ અને ‘અયોગ્ય’ એમ બન્ને પદ્ધતિઓ વિશે ચર્ચા કરવી જોઈએ. આ હેતુ માટે વિવિધ પ્રકારના સંશોધન પ્રોજેક્ટની રચના કરી શકાય. ખયાલોના નવનીર્ધારણને લીધે પ્રશિક્ષક અને સેવાકાર્યરત શિક્ષકને વિષયવસ્તુને સમજવામાં અને બાળકો સાથે સફળતાપૂર્વક વાર્તા-સેતુ બાંધવા માટેની યોગ્ય અધ્યયન શૈલી સાથેના જોડાણમાં પણ મદદ મળે છે. વિવિધ સ્વરૂપોના જ્ઞાનને પ્રાપ્ત કરવા તાલીમાથી શિક્ષકે મૌખિક ઇતિહાસ , વૈકલ્પિક ઉપચાર પદ્ધતિ , પરંપરાગત તકનીકી , અનૌપચારિક શિક્ષણની અધ્યયન પદ્ધતિઓના પ્રોજેક્ટ હાથ પર ધરવા જોઈએ.